cyanic-selkie/wikianc huggingface dataset:
Doug Messier
Valmennusura
Kauden 1982—1983 alusta Messier ryhtyi valmentamaan AHL-seura Moncton Alpinesin joukkuetta. Kaksivuotisen valmennusjakson aikana Alpines kuitenkin jäi molempina vuosina pudotuspelien ulkopuolelle.
Tulivuorenpurkaus
Laava ja laavavirrat
Laavavirran nopeuteen vaikuttaa keskeisesti neljä tekijää. Keskeisimpiä vaikuttajia ovat laavan tyyppi ja sen viskositeetti sekä maanpinnan kaltevuus. Lisäksi nopeuteen vaikuttaa laavavirran valumistapa, sillä laava voi virrata sekä laajana mattona että kapeaa kanavaa tai laavatunnelia pitkin. Laavavirran nopeuteen vaikuttaa myös laavan määrä.
Räjähdysmateriaali ja tuhkalaskeumat
Yli 64 millimetrin suuruista materiaalia kutsutaan joko vulkaanisiksi lohkareiksi tai pommeiksi. Lohkareet ovat usein vanhaa kiveä, joka sinkoutuu uuden purkauskanavan avautumisen yhteydessä. Suuret kappaleet voivat lentää jopa 20 kilometrin päähän. Pommit ovat puolestaan hehkuvaa ja pehmeämpää materiaalia, ja ne saattavat ilmalennon aikana muotoutua erikoisen muotoisiksi kappaleiksi.
Arabis
Arabis voi viitata muun muassa seuraaviin:
Peter Ölvecký
Maajoukkueura
Ölvecký edusti Slovakiaa MM-kilpailuissa 2009. Hän voitti kisojen aloitusprosentin.
Contextual design
Menetelmän ensimmäinen ja tärkein vaihe on Contextual Inquiry. Se on kontekstissa tapahtuvaa käyttäjätutkimusta, jonka avulla tiedot kerätään siinä käyttäjän ympäristössä, jossa tuotetta käytetään. Työn mallinnusvaiheessa (Work Modeling) kerätty data tulkitaan, ja mallinnetaan sen pohjalta työn kulku ja rakenne. Tulosten yhdistämisvaiheessa rakennetaan työstä yhtenäinen malli eri käyttäjiltä kerättyjä tuloksia hyödyntäen. Neljäs vaihe (Work Redesign) on työn uudelleensuunnittelua, jossa nykyiseen järjestelmään etsitään parempia työskentelytapoja sekä ratkaisuja niiden hyödyntämiseksi. Käyttöympäristön suunnittelussa (UED) pyritään muokkaamaan käyttöliittymän toiminnallisuus tukemaan uutta työskentelytapaa. Tämän jälkeen järjestelmä iteroidaan käyttäjien kanssa käyttäen hyväksi esimerkiksi paperiprototyyppejä suunnittelun onnistuneisuuden varmistamiseksi, minkä jälkeen siirrytään viimeiseen vaiheeseen, tuotteen varsinaiseen toteutukseen.
Windows 98
Järjestelmä
Windows 98 on huomattavasti laajempi kuin edeltäjänsä Windows 95. Laitteistovaatimus oli 486 DX2 66 MHz tai nopeampi suoritin ja 16 MB RAM-muistia (24 MB suositeltiin). Levytilavaatimus kymmenkertaistui 500 megatavuun, ja asennus vaati tyypillisesti 210 MB. Windows 98 käytti myös FAT32-tiedostojärjestelmää, joka salli yli 2 gigatavun levyosiot. PC-tietokoneiden BIOS rajoitti tuetut kiintolevyt kuitenkin useimmiten 32 gigatavuun, eikä Windows tukenut yli 128 GB levyjä. Windows 98 ei myöskään välttämättä suostu käynnistymään, jos tietokoneessa on yli 1 GB muistia, mikä ei sen käyttöiän aikana ollut ongelma.
Pelejä oli tukemassa Windows 98:n mukana tullut DirectX 5.2. Uusien pelien mukana toimitettiin uudempia versioita rajapinnasta, ja Windows 98:n voi päivittää DirectX 9.0c:hen asti. Windows 98:ssa oli myös OpenGL-tuki.
CHERRSEE
CHERRSEE (, tyyliteltynä CHEЯRSEE) on japanilainen tyttöyhtye, jonka on luonut K-Pop-tuottaja Brave Brothers. Yhtye debytoi toukokuussa 2016 ja hajosi kesäkuussa 2021.
Valkosilmäorneero
Levinneisyys
Valkosilmäorneeroa tavataan Argentiinassa, Brasiliassa ja Paraguayssa. Lajia on kuvattu melko yleiseksi, ja se on luokiteltu elinvoimaiseksi.
Seremonia (yhtye)
Yhtyeen ensimmäinen julkaisu oli 18. toukokuuta 2012 YouTube-videopalvelussa ilmestynyt single ”Rock’n’rollin maailma”, joka jakoi mielipiteitä. Single julkaistiin myös 7" vinyylinä heinäkuussa 2012. Yhtye on julkaissut viisi studioalbumia, joista Kristalliarkki julkaistiin 8. toukokuuta 2015. Neljäs studioalbumi Pahuuden äänet julkaistiin 30. syyskuuta 2016.
Isolehtiorneero
Levinneisyys
Isolehtiorneeroa tavataan Boliviassa, Brasiliassa, Ecuadorissa, Kolumbiassa ja Perussa. Lajin kanta on vakaa, ja se on luokiteltu elinvoimaiseksi.
Rose Tyler
Hahmon luojan Russell T Daviesin mukaan hahmon oli tarkoitus toimia helposti lähestyttävänä välikätenä sarjan katsojien sekä Tohtorin seikkailujen välillä ja esitellä sarjan mytologiaa uusille katsojille. Rose matkusti ympäri universumia sekä tohtorin yhdeksännen (Christopher Eccleston) että kymmenennen (David Tennant) inkarnaation kanssa. Rose nähtiin uudelleen elvytetyn sarjan ensimmäisellä (2005) ja toisella (2006) tuotantokaudella sekä myöhemmin kolmessa neljännen tuotantokauden (2008) jaksossa. Billie Piperin näyttelemäni Rose Tyler palasi ruutuun myös myöhemmin sarjan 50-vuotis erityisjaksossa vuonna 2013, mutta on jäänyt katsojan arvailtavaksi esittikö hän jaksossa Rose Tyleria vai ei.
Sleaze rock
Tyylisuunnalla on edelleen suosiota erityisesti Pohjoismaissa, Yhdysvalloissa ja joissakin Euroopan osissa.
Brad Sucks
Uusin albumi Guess Who's Mess julkaistiin 2012 loppupuolella.
Object Relations Technique
Koska testissä esitettävät kuvat ovat epäselviä ja tulkinnanvaraisia, testin teoria olettaa, että tutkittava projisoi kuviin oman persoonallisuutensa piirteitä, kuten psykoanalyysin teoriaan kuuluvia objektisuhteita, ahdistuksiaan ja puolustusmekanismejaan. Tämä voidaan sitten päätellä tutkittavan antamista vastauksista.
Valkoinen poika
Seikkailusarja valkoisesta pojasta Afrikassa alkaa vuodesta 1858, kun Etelä-Afrikan swazeihin kuuluvat ihmiset löytävät hylätyistä vankkureista pienen valkoihoisen poikavauvan. Huolimatta vihamielisestä asenteestaan valkoisia kohtaan heimon jäsenet adoptoivat lapsen ja antavat hänelle nimen Orzowei, ”löytölapsi”. Poika varttuu syrjittynä ja kiusattuna heimon jäsenenä, ja 15-vuotiaana hänen on selviydyttävä heimon miehuuskokeesta. Samoihi aikoihin swaziheimo tutustuu valkoisten uudisasukkaiden kautta tuliaseisiin ja yrittää saada niitä itselleen Orzowein avulla.
Vjazniki
1100-luvulla kaupungin paikalla sijaitsi Rostovin ja Suzdalin ruhtinaskunnan rajalinnoitus, jonka mongolivalloittajat hävittivät vuonna 1238. Vjaznikin kylä on ilmeisesti syntynyt 1500-luvun lopussa. Vuonna 1613 siitä tuli kauppias- ja käsityöläisasutus ja vuodesta 1622 lähtien tärkeä pyhiinvaelluspaikka ”ihmeitätekevän” Kazanin jumalanäidin ikonin ansiosta. 1600-luvun alussa seudusta muodostui ikonimaalauksen ja pellavanjalostuksen keskus. Vuonna 1676 tsaari Aleksei Mihailovitšin määräyksestä kylän viereen rakennettiin Jaropoltšin linnoitus, joka tuhoutui vuoden 1703 tulipalossa. Vuonna 1778 Vjaznikista tuli Vladimirin lääniin kuulunut kihlakuntakaupunki. 1800-luvulla kaupunkiin syntyi tekstiiliteollisuutta. Nykyään Vjazniki on yksi Venäjän pellavanjalostuksen keskuksista.
Janne Ahola (sanoittaja)
alt=|oikea|pienoiskuva|Janne Ahola Janne Ahola (s. 6. toukokuuta 1969 Pori ) on suomalainen iskelmäsanoittaja, joka on sanoittanut musiikkia päätyökseen vuodesta 1994 lähtien.
Naoki Nakamura
Nakamura debytoi maailmancupissa tammikuussa 2016 Sapporon suurmäen kilpailussa sijoittuen sijalle 38. Avauspisteensä hän saavutti seuraavana päivänä niin ikään Sapporon suurmäen kilpailusta ollen 25:s. Kymmenen parhaan joukkoon hän sijoittui ensimmäisen kerran Nižni Tagilissa marraskuussa 2021 ollen neljäs. Ensimmäisen palkintosijansa hän saavutti Kuusamossa marraskuussa 2022 ollen kolmas.
Piotr Wtulich
Piotr Wtulich (s. 1973 Mława, Puola) on puolalainen muusikko, säveltäjä, laulaja ja kitaristi. Hän oli metalliyhtye Neolithicin perustajajäsen. Vuodesta 2008 saakka hän on soittanut puolalaisessa stoner rock -yhtye Black Riverissä.
Diskografia
Kashtany
Elena Kondulainen
thumb|Elena KondulainenElena Ivanovna Kondulainen (Елена Ивановна Кондулайнен, syntyisin Lembi Kontulainen; s. 9. huhtikuuta 1958 Toksova) on venäläinen näyttelijä ja laulaja.
Polio
Sairauden kulku
Joskus harvoin tauti kuitenkin pahenee. Noin 0,25 % (0,1 % lapsilla, 1,3 % aikuisilla) tartunnoista seurauksena on paralyyttinen eli halvaannuttava polio. Virus lisääntyy nopeammin kuin immuunijärjestelmä kykenee tuottamaan vasta-aineita, ja virus tuhoaa selkäytimen etusarven motorisia hermosoluja. Tautiin liittyy hyvin korkea, yli 40 °C kuume, joka voi kestää viisikin vuorokautta. Taudin akuutti vaihe voi kestää noin kolme viikkoa. Seurauksena on hermosoluston tuhoutuminen ja niihin liittyvien vartalon ja raajojen lihasten halvaantuminen. Halvaantuneet raajat jäävät veltoiksi, mutta niissä säilyy tunto. Noin 79 % halvaannuttavista poliotapauksista (noin 0,2 % kaikista) halvaukset rajoittuvat raajoihin, yleensä alaraajoihin. Mahdollista on myös vatsalihasten tai selkälihasten halvaantuminen. Noin 50 % paralyyttisistä poliotapauksista halvausoireet paranevat noin puolessa vuodessa terveinä säilyneiden hermosolujen kasvattaessa uusia aksoneja lihaksiin ja korvatessa tuhoutuneet hermosolut. Paraneminen voi jatkua aina kahteen vuoteen asti.
Polion torjunta
Ensimmäisen toimivan poliorokotteen keksi Jonas Salk 1954. Muutaman vuoden päästä Albert Sabin laski markkinoille oman rokotteensa. Salkin rokote sisältää tapettuja viruksia, ja se annetaan pistoksella; Sabinin elävää mutta heikennettyä virusta sisältävä rokote voidaan ottaa suun kautta esimerkiksi sokeripalaan imeytettynä ("sokeripalarokote"). Salkin rokote on turvallinen, mutta antaa vain osittaisen suojan; Sabinin rokotteeseen liittyy tartuntariski (noin 0,00001 prosenttia) mutta sen avulla saadaan pysyvämpi immuniteetti kuin Salkin rokotteella. Rokotteilla polio saatiin hävitettyä teollisuusmaista 1950- ja 1960-luvuilla.
WHO on 25. elokuuta 2020 julistanut polion hävitetyksi Afrikassa. Viimeisestä tapauksesta Nigeriassa oli tuolloin kulunut neljä vuotta.
Polion esiintyminen
Suomalaisissa jätevesissä tavattiin ainakin vielä vuonna 2013 yhä polioviruksia. Silloin tavattiin kaikkia kolmea viruksen tyyppiä. Suomessa jätti vuonna 2018 vielä joukko rokotevastaisia ihmisiä rokottamatta lapsensa poliota vastaan, mikä aiheuttaa sen, että laumasuoja saattaa jäädä liian alhaiseksi. Se saattaa tehdä epidemian mahdolliseksi.
Kiteen Urheilijat
Palkitut
Vuoden pesäpalloilija:
Brachycereus nesioticus
Sukulaisuussuhteet
DNA-tutkimusten mukaan lajin läheisin sukulainen on Jasminocereus, joka sekin on endeeminen Galapagosilla. Yhdessä nämä suvut ovat läheisiä suvulle Armatocereus, joka esiintyy Ecuadorin ja Perun rannikoilla.
Joint Application Design
Vaiheet
Seuraavissa kohdissa valmistellaan työpajoissa tarvittavat materiaalit sekä työpajoissa suoritettavat tehtävät ja aktiviteetit. Työpajoissa kehittäjät ja käyttäjät yhdessä suorittavat tehtäviä ja jakavat ideoita. Viimeisissä kohdissa tiedotetaan osallistujia ja järjestetään heille tarvittava tieto ja koulutus, jotta he voivat osallistua työpajoihin. Työpajojen logistisilla tarpeilla tarkoitetaan tarvittavien monitoreiden, videotykkien, screenien ja muiden vastaavien järjestämistä tiloihin, joissa työpajat järjestetään. Työpajat tulisi järjestää paikassa, jossa osallistujilla on työrauha ja muutkin ärsykkeet ovat minimaaliset.
Morisko
Morisko, Morisco (espanjaksi) tai Mourisco (portugaliksi) oli Espanjassa ja Portugalissa käytetty nimitys kristinuskoon kääntyneistä muslimeista (maureista). Ajan mittaan sanaa alettiin käyttää halventavassa merkityksessä nimellisesti katolisista ihmisistä, joiden epäiltiin harjoittavan salaa islamia.
Historia
thumb|left|300px|[[Mancebo de Arévalon kirjoittamaa aljamía-tekstiä. n. 1500-luvulta ]] Keskiajalla hiljattaisen reconquistan seurauksena kristittyjen vallan alle joutuneita al-Andalusin muslimeja kutsuttiin nimellä mudéjar. Vaikka heitä syrjittiin ja katolinen kirkko kohteli heitä alempiarvoisina, heitä siedettiin. Katolisten majesteettien voitto Granadan taistelussa vuonna 1492 päätti viimeisen islamilaisen hallinnon ja al-Andalusin olemassaolon Iberian niemimaalla. Vuonna 1491 kirjoitettu Granadan rauha takasi uskonnon- ja kulttuurinvapauden muslimeille ja juutalaisille lähestyvässä muutoksessa Granadan emiraatista Kastilian kuningaskunnan maakunnaksi. Alhambran säädös (1492) kuitenkin kumosi juutalaisten oikeuden, ja sekä uskonnon harjoittajat että ne käännynnäiset joiden uskottiin harjoittavan salaa juutalaisuutta (joita kutsuttiin marranoiksi), karkotettiin maasta. Säädös toimi ennakkotapauksena tulevalle muslimien ja moriscojen vainolle ja myöhemmälle karkotukselle.
Kekkosten miniänä
Tausta ja sisältö
Marja Linnankivi kuvaa Kekkosten perhe-elämää sisältä päin. Hän näki politiikan kääntöpuolen, sen aiheuttamat paineet ja parjauskampanjat, jotka synnyttivät perheeseen vaikenemisen kulttuurin. Elettiin akvaarioelämää, jossa kalat lipuvat hiljalleen sinne tänne aistien toisten liikkeet kylkiviivallaan, kuten Marja Linnankivi sanoo. Alun lämmin suhde anoppiin kiristyi välillä voimakastahtoisen Sylvi Kekkosen puuttuessa liiaksi poikansa perhe-elämään. Urho Kekkosta Linnankivi taas kuvaa kotipiirissä leppoisaksi ja joustavaksi, riitoja kaihtavaksi. Erityisesti hieman salaperäiseen ja etäiseen Sylvi Kekkoseen kirja antaakin uusia piirteitä.
Albin Ikonen
Kuvanveistäjäurallaan Ikonen oli tunnettu erityisesti puuveistoksistaan. Hän veisti maalauksenomaisia reliefejä kansanomaiseen tyyliin, muun muassa Seitsemän veljestä ja Kotkan kaupungintaloon Tukinuittaja.
Vicarius filii dei
frame|[[Lucas Cranach vanhempi kuvasi paaviuden antikristuksena Lutherin Uuden testamentin käännöksen (1522) mukaan. Kuvassa paavin tiaraa kantava Ilmestyskirjan lohikäärme.]] Vicarius filii dei (tai Vicarivs Filii Dei) on Latinaa ja tarkoittaa Jumalan pojan sijaista. Nimeä on käytetty yhtenä Paavin arvonimistä. Aikaisin lähde tämän nimen käytöstä on vuosilta 752-774 jKr. dokumentista Donation of Constantine. Nimi esiintyy useita kertoja Roomalaiskatolisten omassa kirjallisuudessa, mutta nykyään nimeä ei enää käytetä, vaan siitä pyritään eroon.
Lukuarvo 666 voidaan saada monista muistakin nimistä, mutta havainto sopi hyvin yhteen yleiseen uskonpuhdistuksen aikana vallinneeseen käsitykseen, jonka mukaan Roomalaiskatolinen kirkko, tai Paavi itse, oli Ilmestyskirjan peto. Nykyään Protestantit näyttävät pitkälti luopuneet tästä käsityksestä, vaikka yksilötasolla mielipiteitä on monia. Kirkkokuntana mm Adventistit katsovat Paavin vallan edelleen täyttävän Raamatun kuvaukset pedosta.
Aurinkobarbi
Aurinkobarbi (Pethia ticto) on särkien (Cyprinidae) heimoon kuuluva kalalaji. Sitä tavataan Aasiassa Pakistanissa, Intiassa, Nepalissa, Sri Lankassa, Bangladeshissa, Myanmarissa sekä Thaimaassa. Aurinkobarbi voi kasvaa lähes 13 senttimetrin mittaiseksi.
Meshuggahin diskografia
Meshuggah on ruotsalainen extreme metal -yhtye, joka musiikissa yhdistää jazz-tyylisiin vivahteisiin polyrytmejä. Yhtye on perustettu vuonna 1987 Ruotsin Uumajassa. Sen erikoinen tyyli soittaa metallimusiikkia on herättänyt vuosien varrella suurta kiinnostusta. Yhtyeen musiikki on hyvin tarkasti rytmitettyä ja yleensä melko vaikeasti avautuvaa. Meshuggahin genreä onkin joskus kutsuttu monimutkaisen rytmittelyn ja vaihtoehtoisten tahtilajien käytön takia "matematiikkametalliksi". Yhtye julkaisi ensimmäisen levynsä 1980-luvulla ja on sittemmin esiintynyt muun muassa Toolin kanssa.
John Addison Porter
thumb|upright|John Addison Porter John Addison Porter (1822–1866) oli yhdysvaltalainen kemisti ja Kalevalan kääntäjä. Hän oli aluksi retoriikan opettajana Delaware Collegessa Newarkissa Delawaren osavaltiossa, mutta antautui sittemmin kemian alalle. Hän opiskeli 1845–1848 kemiaa Justus Liebigin johdolla Giessenissä, missä myös tutustui A. F. Soldaniin, sekä tuli sen jälkeen maanviljelyskemian professoriksi Yale Collegeen New Haveniin, jossa kuoli 1866. Soldanin vaikutuksesta hän kiinnostui Kalevalasta ja käänsi siitä saksalaisen käännöksen perusteella eräitä osia. Hänen kuolemansa jälkeen hänen ystävänsä tohtori Eugene Schuyler toimitti julkisuuteen hänen kääntämänsä Aino-runot lyhyen johdannon ja Kalevalan sisällön esittelyn ohella nimellä Selections from the Kalevala translated from the German version (1808).
Logomon silta
Suunnittelukilpailu
Turku päätti elokuussa 2015 käynnistää suunnittelukilpailun Logomon sillasta. Sillan yleissuunnittelusta järjestettiin ilmoittautumiskutsukilpailu välillä 12. marraskuuta 2015–18. toukokuuta 2016. Kilpailun tavoitteena oli löytää arkkitehtonisesti hallittu sekä liikenteellisesti toimiva ja turvallinen siltayhteys. Suunnittelukilpailuun ilmoittautui 12 työryhmää, joista kilpailun arviointiryhmä valitsi varsinaiseen loppukilpailuun kuusi työryhmää, jokaiselta yksi kilpailuehdotus. Loppukilpailun työryhmät saivat kaikki 20 000 euron palkkion.
Kustannusten nousu ja valmistumisen siirtyminen
Suunnittelukilpailun yhteydessä vuonna 2015 siltaprojektiin varattiin viisi miljoonaa euroa. Siltaprojektin varmistuessa, urakasopimusta solmittaessa, jo pelkästään rakennusurakan hinnaksi tuli 8,5 miljoonaa euroa. Elokuussa 2018 kustannusarvio nousi noin 12 miljoonaan euroon, syynä lisäykset ja korjaukset. Lokakuussa 2018 kaupunginvaltuusto hyväksyi hankkeelle ensimmäisen varsinaisen 13,5 miljoonan euron kattohinnan. Toukokuussa 2019 se kuitenkin nostettiin taas korkeammaksi, nyt hieman yli 16 miljoonaan euroon. Valtuusto päätti asiasta äänin 48–15. Siltaprojektin kustannukset jakautuivat toukokuussa 2019 seuraavasti: suunnittelutyöt hieman alle miljoona euroa, rakennuttaminen puoli miljoonaa, rakennusurakka 8,5 miljoonaa, sekä erikseen valvonta, ulkoinen tarkastus ja maanvuokra. Muutos- ja lisätyöt 3,3 miljoonaa, materiaalien määrämuutokset yli 0,7 miljoonaa ja viivekustannukset lähes kaksi miljoonaa euroa. Vuoden 2018 loppuun menessä hankkeeseen oli käytetty noin 5,5 miljoonaa euroa, ja toukokuuhun 2019 mennessä 7,6 miljoonaa euroa.
PAOK
Joukkueen kaikista pahin vihollinen on Olympiakos, joka yritti 1960-luvulla varastaa seuran jalkapallojoukkueelta Giorgos Koudasin. Myös paikallisten Aris Thessalonikin ja Iraklisin kanssa on pientä närää.
Jonatan Tanus
Maajoukkueura
Tanus palkittiin Pohjola-leirin parhaana pelaajana vuonna 2010 ja hänet valittiin myös tähdistökentälliseen.
Huippukylmähoito
Huippukylmähoitoa ei voi käyttää ilman lääkärin lupaa sydänleikkauksen tai -kohtauksen jälkeen eikä henkilöille, joilla on sydämen tahdistin tai keinoläppä. Huippukylmähoitoa ei suositella raskaana oleville eikä niille, jotka kärsivät hoitamattomasta, poikkeuksellisen korkeasta verenpaineesta tai kylmäallergiasta. Astma ei kuitenkaan ole esteenä kylmähoidolle cryokabiinissa, koska hengitysilma on tässä laitteessa hoidon aikana huoneenlämpöistä.
Vaikutukset
Huippukylmähuoneita ja -kabiineja käyttävät myös huippu-urheilijat kuten hiihtäjät, maratoonarit ja kamppailulajien harrastajat. Huippukylmähoidosta he saavat nopeaa lihaspalautumista ja helpotusta myös kovan rasituksen aiheuttamiin lihaskipuihin. Kylmähoitoa saaneet ovat lisäksi kokeneet olonsa virkistyneeksi ja energiseksi.
Mustepitta
Levinneisyys
Mustepittaa tavataan Australian pohjoisosissa, ja sen levinneisyysalueen pinta-ala on noin 259 000 km2. Sen arvellaan olevan vähenemässä elinympäristöjen tuhoutumisen vuoksi. Lajin ei kuitenkaan uskota olevan vaarassa ja se on luokiteltu elinvoimaiseksi.
Duende (taiteessa)
Esimerkkejä
Myös australialainen muusikko Nick Cave on ilmaissut oman tulkintansa duendesta vuonna 1999 Wienissä pitämässään luennossa, jossa hän käsitteli rakkauslauluja:
John Durr
John Diederik Durr (13. syyskuuta 1930 – 11. maaliskuuta 2010 Kapkaupunki) oli eteläafrikkalainen uimari. Hän edusti Etelä-Afrikkaa 100 metrin vapaauinnissa ja 4 × 200 metrin vapaauintiviestissä Helsingin kesäolympialaisissa 1952.
Glargiini-insuliini
Glargiini-insuliinin kemiallinen kaava on C267H404N72O78S6, moolimassa 6062,89 g/mol, CAS-numero 160337-95-1 ja ATC-koodi A10AE04.
Housujärvi (Ulvila)
Katso myös
Sääksjärven alueeseen kuuluu Sääksjärven ympäristön järvet ja ojat. Rukajoki laskee Sääksjärveen, mutta sitä kohdellaan omana valuma-alueenaan.
Matti Hamberg
Hamberg edusti seuratasolla Helsingin Luistinkiitäjiä, Helsingin Työväen Luistelijoita, Tikkurilan Jääveikkoja, IFK Helsingforsia ja Helsingin Palolaitoksen Urheiluseuraa. Hän voitti Suomen mestaruuden 500 metrillä vuonna 1956. Hänen luistelu-uransa päättyi jalkavammaan vuonna 1958.
William Thompson
Opit ja teokset
Esikoisteoksessaan An Inquiry into the Principles of the Distribution of Wealth (1824) Thompson kehitti edelleen työnarvoteoriaa. Kuvatessaan kapitalistien ja suurmaanomistajien harjoittamaa työvoiman riistoa hän otti käyttöön käsitteen lisäarvo, jonka Karl Marx teki myöhemmin kuuluisaksi. Thompsonin yhdessä ystävänsä Anna Doyle Wheelerin kanssa kirjoittama Appeal of One Half of the Human Race (1825) arvosteli naisten alistamista ja se on mainittu ensimmäiseksi merkittäväksi sosialistista feminismiä edustavaksi kannanotoksi. Se oli samalla vastaveto utilitaristi James Millin teokselle On Government, jossa oli vastustettu naisten äänioikeutta. Thompsonin ja Wheelerin kriittinen näkemys perheinstituutiosta naisten orjuuttajana oli samansuuntainen kuin minkä Friedrich Engels esitti 60 vuotta myöhemmin teoksessaan Perheen, yksityisomaisuuden ja valtion alkuperä. Thompsonin seuraava teos Labour Rewarded (1827) muodostui myöhemmin tärkeäksi innoittajaksi Britannian varhaiselle ammattiyhdistysliikkeelle ja chartismille, sillä siinä vaadittiin ammattiyhdistysten vaikutusvallan lisäämistä ja parlamentin demokratisoimista. Thompsonin viimeinen teos Practical Directions for the Establishment of Communities (1830) sisälsi tarkat ja yksityiskohtaiset ohjeet osuustoiminnallisten yhdyskuntien rakentamiseen.
Kannusjärvi (Kokemäki)
Historiaa
Vuoden 1855−56 Kalmbergin kartastossa järven koko oli suurempi ja sen rantaviiva erimuotoinen. Järven vedenpintaa on ilmeisesti laskettu.
Cimorelli
2007–2008: Perustaminen
Vuonna 2008 tytöt julkaisivat ensimmäisen EP-albuminsa nimeltä Hello There. Jonka kappaleet sanoittivat Christina ja Lauren. Lisa huolehti lauluharmonioista. Sitä ei ole koskaan julkaistu virallisesti. Albumi sisältää seuraavat kappaleet:
Kroatia
Pinnanmuodot ja vesistöt
Kroatian joista 26 virtaa yli 50 kilometriä valtion alueella. Noin 62 prosenttia pinta-alasta kuuluu Mustanmeren valuma-alueeseen ja loput 38 prosenttia Adrianmeren valuma-alueeseen. Pisimmät joet ovat 562 kilometrinen Sava ja 505 kilometrinen Drava. Kupa on puolestaan pisin joki, joka virtaa kokonaan Kroatian alueella. Adrianmeren puolella joet ovat pääosin lyhyitä ja virtaavat jyrkillä rinteillä. Suurin Adrianmeren joista on Neretva, josta vain 20 kilometriä on Kroatian puolella. Karstimaassa on myös monia maanpinnan alla virtaavia jokia, kuten Lika ja Gacka.
Ilmasto
Dalmatian eteläosaan osuu Afrikasta siroccotuulia, kun taas pohjoisosissa talvia viilentää kylmä koillisesta puhaltava bora.
Elinympäristöt ja kasvillisuus
Pohjois-Kroatiassa on laajoja kosteita ruohikkotasankoja. Erityisesti Savajoen varrella ne yhdistyvät laajoihin kosteikkoihin. Vuoristoisessa Keski-Kroatiassa on kosteita niittyjä, joita on erityisesti jokien varsilla. Kuivia Välimeren ruohikkoja on puolestaan rannikolla ja rannikon sisämaa-alueilla. Laajoja kosteikkoja on suurten jokien tulvatasangoilla. Kopački rit on Drava- ja Tonavajokien risteyskohdassa ja Lonjsko polje Savajoen varrella. Neretvan suisto on puolestaan rannikolla.
Historia
Dalmatia liitettiin Itävalta-Unkariin vuoteen 1815 mennessä. 1830-luvulla maahan levisi illyrismi, ajatus eteläslaavien yhteisestä valtiosta, joka oli varhaista jugoslavismia. 1800-luvulla Kroatia oli aluksi Unkarin vallan alla, mutta 1848 valta siirtyi Itävallalle ja taas Unkarin vallan alle Itävalta-Unkarin synnyttyä 1867. Tällöin jugoslavismin lisäksi oli syntynyt serbivastaisia, kansallismielisiä ajatuksia itsenäisestä Kroatiasta.
Sisäpolitiikka
Kroatian hallituksella on toimeenpanovalta, ja sitä johtaa pääministeri. Hallitus on vastuussa parlamentille, jolle se esittää lakeja ja muita säädöksiä sekä budjetin. Hallitus toimeenpanee lakeja ja muita parlamentin tekemiä päätöksiä, johtaa sisä- ja ulkopolitiikkaa, ohjaa valtionhallinnon työtä, huolehtii valtion taloudellisesta kehityksestä ja ohjaa julkisten palveluiden kehittymistä.
Väestöjakauma
Kroaatit ovat perinteisesti olleet katolisia ja serbit ortodokseja. Kroatialaisista katolisia oli vuoden 2011 tietojen mukaan 86,3 prosenttia. Ortodokseja väestöstä oli 4,4 prosenttia, muslimeita 1,5 prosenttia ja protestantteja 0,3 prosenttia. Uskonnottomien ja ateistien osuus oli 3,8 prosenttia. kroatiaa äidinkielenään puhui vuonna 2011 yli 95 prosenttia väestöstä. Serbian osuus oli 1,2 prosenttia. Kroatian ja serbian kielten ero on hyvin pieni, ja niiden sekä bosnian ero on syntynyt lähinnä etnis-poliittisista syistä. Kroatiaa kuitenkin kirjoitetaan latinalaisin aakkosin, kun serbiaa taas kyrillisin kirjaimin. Kielillä on lisäksi joitakin kieliopillisia, ääntämyksellisiä ja sanastollisia eroja. Kroatian kieleen on lainattu sanastoa erityisesti saksasta, unkarista ja italiasta, kun serbissä vaikutteet ovat tulleet turkista ja venäjästä.
Musiikki
pienoiskuva|vasen|[[Klapa-lauluryhmä.]] Kroatialle tunnusmerkillisin musiikki löytyy monipuolisesta kansanmusiikkiperinteestä, joka on saanut vaikutteita monesta eri lähteestä. Varhaisimmat vaikutteet tulivat keskiajalla, jolloin unkarilaiset ja venetsialaiset hallitsivat maata. Kansanmusiikin käytetyin soitin on kolme- tai viisikielinen tamburitza. Laulumusiikissa elävät klapa-laulut, jotka ovat erityisen suosittuja Splitin ympäristössä. Međimurjen alueella vaikuttaa puolestaan unkarilainen usein sitralla säestetty kansanmusiikki.
PUS-Basket
PUS-Basket on Aalto-yliopiston perustieteiden korkeakoulun koripalloseura, jonka kotipaikka on Espoo. thumb|Joukkuekuva (miesten edustusjoukkue)
Aulay Macaulay (pikakirjoittaja)
Macaulayn pikakirjoitusjärjestelmä poikkesi useimmista muista tuon ajan englantilaisista järjestelmistä vokaalien merkitsemisessä: vokaaleille oli omat merkit, joita käytettiin konsonanttimerkkien tavoin sanoja kirjoitettaessa. Muissa järjestelmissä vokaalit jätettiin käytännössä merkitsemättä.
Elmer Green
Tor Elmer Green (20. huhtikuuta 1925 Porvoo – 23. maaliskuuta 2018) oli suomenruotsalainen näyttelijä.
Green siirtyi vuonna 1956 pariksikymmeneksi vuodeksi liike-elämään mutta palasi sittemmin teatteri- ja elokuvarooleihin vapaana näyttelijänä. Merkittäviin myöhäisiin näyttämörooleihin kuului Gustaf Frödingin hahmo Gottfried Grafströmin näytelmässä Sjung vackert om kärlek. Green nähtiin myös Åke Lindmanin televisiosarjoissa Harjunpää ja kylmä kuolema, Harjunpää ja ahdistelija ja Vihan päivät sekä teatterielokuvassa Valkoisia valheita.
Pokémon-sarja: Sun & Moon
Pokemon-sarja: Sun & Moon on Pokémon-animesarjan 20. tuotantokausi sekä Sun & Moon-sarjan ensimmäinen kausi.
Suomenkieliset äänet
Tunnuslaulun esittävät Samuel Harjanne ja Heljä Heikkinen.
Matti Tuomi
Tuomi oli Hämeenlinnan Ilmailukerhon puheenjohtaja vuosina 1962–1970. Ammatiltaan hän oli peruskoulunopettaja.
Matti Tuomen äiti oli hämeenlinnalainen urheiluvaikuttaja Hanna Tuomi ja isä yleisurheilun SM-mitalisti Kaarle Tuomi.
Padre Pio
Elämä
Hänen suuri toiveensa täyttyi, kun hänet otettiin noviisiksi kapusiiniluostariin jo ennen kuin hän oli täyttänyt 16 vuotta. Siitä lähtien häntä kutsuttiin Pioksi mutta jo tuolloin hän oli usein sairas ja kärsi muun muassa tuberkuloosista, mistä hän kuitenkin parantui selittämättömästi.
Samuel Baroš
Seuraura
Elokuussa 2014 Baroš teki vuoden mittaisen KHL-sopimuksen Slovan Bratislavan kanssa. Hän pelasi alkukauden 2014–2015 suurimmaksi osaksi seuran A-nuorissa. Barošilla oli koko Slovakian A-nuorten sarjan paras päästettyjen maalien keskiarvo (2.28). Hän puki kauden aikana myös kahdeksaan KHL-otteluun. Baroš pelasi kauden ainoan KHL-ottelunsa 22. tammikuuta 2015 Atlantia vastaan, kun hänet vaihdettiin Slovanin maalinsuulle Jaroslav Janusin tilalle ajassa 6.49 Atlantin siirryttyä ottelussa 2–0-johtoon. Slovan hävisi ottelun lopulta lukemin 4–5. Baroš torjui ottelussa 24 kertaa. Loppukaudella seura lainasi hänet loppukaudeksi Extraliga-joukkue HKm Zvoleniin, jossa hän kantoi joukkueen pääasiallisen torjuntavastuun. Baroš pelasi kuusi runkosarja- ja kuusi playoff-ottelua.
Maajoukkueura
Baroš edusti Slovakiaa MM-kilpailuissa vuonna 2016, jolloin hän toimi joukkueensa kolmosmaalivahtina, eikä pukenut yhteenkään otteluun. Baroš on pelannut yhteensä seitsemän A-maaottelua. Hän teki A-maajoukkuedebyyttinsä Deutschland Cupissa 6. marraskuuta 2015 Saksan Augsburgissa Yhdysvaltoja vastaan. Baroš torjui Slovakian 1–0-tappioon päättyneessä ottelussa 24 kertaa.
Baroš pelasi myös alle 20-vuotiaiden MM-kilpailuissa vuonna 2014, jolloin hän toimi pääasiassa Slovakian kakkosmaalivahtina Richard Sabolille ja pelasi kahdessa ottelussa.
Mystic Force Power Rangerit
Nick Russell
Häntä näytteli Firass Dirani.
Vida Rocca
Vaaleanpunaisena Mystic Rangerina Vidan elementtinä oli tuuli. Hänellä oli myös muodonmuutosvoimia, joilla hän pystyi loihtimaan rangerpukuunsa suuret perhosmaiset siivet. Vida suorastaan ryntäsi aina taisteluihin ja hän oli tehokas taistelija. Hänellä oli kulkuneuvonaan Mystic Racer ja hän pystyi muuntautumaan Mystiseksi Keijuksi, joka toimi muun muassa Mystisen Lohikäärmeen päänä. Mystisenä Keijuna hän pystyi myös käyttämään muodonmuutosvoimiaan ja muuttumaan palloksi, jolla toiset rangerit pystyivät hyökkäämään vihollisiaan vastaan. Vida pystyi muuttumaan myös Mystiseksi Leijonaksi yhdessä Madisonin, Chipin ja Xanderin kanssa.
Daggeron
Häntä näytteli John Tui.
Udonna
Myöhemmin Udonna irtautui hetkeksi ruumiistaan ja yritti löytää mielensä avulla Leanbow'n alamaailmasta. Udonna löysikin hänet makaamasta tajuttomana ja herätti hänet lumisauvansa avulla. Udonna taisteli myöhemmin yksin Sculpinia vastaan, mutta päätyi taas vangiksi alamaailmaan. Necrolai ja Itassis kuitenkin pelastivat hänet, jonka jälkeen hän auttoi muita rangereita tuhoamaan Mestarin. Taistelun jälkeen Udonna lähti miehensä ja poikansa kanssa moottoripyörillä tapaamaan Nickin adoptiovanhempia.
Pythagoraan lause
Lauseen todistaminen
Todistus: Olkoon suorakulmaisen kolmion hypotenuusa c ja kateetit a sekä b. Osoitetaan, että hypotenuusan neliö on yhtä suuri kuin kateettien neliöiden summa.
Kun k supistetaan pois, saadaan Pythagoraan lause.
Johan Schaefer
Johan Schaefer (k. 22. huhtikuuta 1683 Turku) oli suomalainen valtiopäivämies ja Turun pormestari. Schaeferin vanhemmat olivat Turun pormestari Henrik Henriksson Schaefer (k. 1660) ja hänen toinen puolisonsa Margareta Gabrielsdotter Wernberg. Hän pääsi ylioppilaaksi Turussa 1642 tai 1643 ja Tartossa 1648.
Gustaf Törnudd
Törnuddin vanhemmat olivat kappalainen Anders Gustaf Törnudd, Anders Törnuddin poika, ja Catharina Albertina Birling. Valmistuttuaan ylioppilaaksi 1852 Törnudd harjoitteli useissa eri konepajoissa Suomessa ja Venäjällä sekä vuodesta 1853 Englannissa, jossa hän suoritti 1857 menestyksekkäästi teknillisen opiston kurssin. Kun Helsinki-Hämeenlinna-rataa ryhdyttiin valmistamaan, hän sai tehtäväksi valvoa Englannissa tapahtuneen rautatiesiltojen, kiskojen ja vetureiden valmistuksen. Suomeen 1860 palattuaan Törnudd valvoi rautatien korjauspajan rakentamisen. Radan valmistuttua hän toimi 1863-1865 Venäjällä ratainsinöörinä ja konepajan rakennuttajana ja johti 1866-1881 Viipurissa suurta konepajaa. Hän oli porvarissäädyssä Viipurin edustaja valtiopäivillä 1877–1878. Törnudd kuului vuodesta 1880 rautatiekomiteaan. Hän työskenteli 1882-1887 Bakussa Nobel-veljesten nafta- ja petrolilaitosten hallinnollisena johtajana, mutta palasi sitten Suomeen heikentyneen terveytensä takia. Tainionkoskella asuessaan hän suunnitteli kosken vesivoiman käyttöä teollisuuden tarpeisiin.
Törnuddin puoliso vuodesta 1862 oli Fanny Serenius (k. 1875). Kirjallisuuden tutkija, pankinjohtaja Alvar Törnudd ja liikemies, lähetystövirkailija, kirjailija Sigurd Törnudd olivat heidän lapsiaan.
Eero Järnefelt
Elämänvaiheita
Järnefelt kävi muun sukunsa tavoin Minna Canthin salongissa Kuopiossa.
Polttiaiseläimet
Rakenne
Polttiaiseläimet ovat rakenteeltaan yksinkertaisia selkärangattomia. Muodoltaan ne ovat säteittäissymmetrisiä eli ne voidaan jakaa monensuuntaisilla tasoilla kahteen symmetriseen puoliskoon. Solukkorakenteeltaan polttiaiseläimet ovat diploblastisia eli kaksikerroksisia. Ne rakentuvat ulommasta (ektodermi) ja sisemmästä (endodermi) solukerroksesta. Polttiaiseläinten elämänkierrossa voi esiintyä kaksi päävaihetta (yksilömuotoa): pohjaan kiinnittynyt polyyppi ja vapaana uiva meduusa. Useissa ryhmissä (esim. korallit, merivuokot) meduusavaihetta ei kuitenkaan ole. Joiltakin lajeilta taas polyyppivaihe puuttuu.
Jasmin Beloued
Beloued valmistui ylioppilaaksi keväällä 2019Tampereen yhteiskoulun ilmaisutaidon erityislukiosta.
Black & White (pelisarja)
Black & White on Lionhead Studiosin kehittämä videopelisarja.
The Book of Heavy Metal
The Book of Heavy Metal  on ruotsalaisen power metal -yhtye Dream Evilin toinen albumi. Se julkaistiin 31. toukokuuta 2004 ja julkaisijana toimi Century Media.
Hansinsaari
Saaren ja sitä ympäröivien vesien omistamisesta ei ole voitu tähän asti odottaa suuria voittoja, mutta ilmaston lämpenemisen vuoksi Kennedyn kanaalin jää on sulamassa ja siitä tulee tärkeä osa Luoteisväylää, joka yhdistää Pohjois-Amerikan Aasiaan. Ennen kuin saaren jaosta päästiin sopimukseen, aluekiistan pelättiin kuumenevan, sillä alueen omistaminen tuo kansallisia etuja. Sieltä voi etsiä luonnonvaroja ja kalakantoja.
Merkintäkieli
Proseduraaliset merkintäkielet
Merkinnät on upotettu tekstiin ja ohjeistavat ohjelmille, kuinka teksti tulee käsitellä. Tunnetuimpia esimerkkejä proseduraalisista merkintäkielistä ovat troff, TeX ja Markdown. Merkintäkielissä oletetaan, että ohjelma käsittelee tekstin järjestyksessä alusta loppuun seuraten vastaan tulleita ohjeistuksia. Tällaista tekstiä muokataan yleensä siten, että merkinnät ovat näkyvissä ja suoraan kirjoittajan muokattavissa.
Mosaiikki
Historia
Keskiajalla Euroopan mosaiikkikivilattioita teettivät yleensä kirkot, jotka tahtoivat halvalla koristeellisen lattian. Kuvituksena käytettiin raamatullisia kohtauksia, mytologiaa, eläinradan merkkejä, kirjainmerkkejä ja legendoja. Kaupunkien kadut kivettiin koristeellisin mukulakivin keskiajalta aina 1900-luvulle asti.
Tesseroiden materiaali
Puolijalokivet kuten akaatit, jade, onyksi ja lasuurikivi, ovat näyttäviä mutta suhteellisen kalliita ja vaikeasti leikattavia.
Muut materiaalit
Mosaiikkityön pysyvänä pohjamateriaalina käytetään esimerkiksi puuta, sementtikuitulevyä, marmori- tai kivilaattoja tai poltettuja tiiliä. Pohja ei saa vääntyä, minkä vuoksi puulevyt eivät sovellu mosaiikkityön pohjaksi. Laminoidut puulevyt kuitenkin käyvät. Jos mosaiikin valmistamisessa käytetään epäsuoraa menetelmää, väliaikainen pohja voidaan valmistaa savesta, hiekasta tai muovailuvahasta. Kiinnityksessä käytetään liimaa, kiinnityslaastia tai sementtilaastia. Vahvistamiseen voidaan käyttää hitsattua teräsristikkoa tai rautalankaa.
Työkalut ja leikkaaminen
thumb|Mosaiikkitaiteilijan käyttämät vasara ja alasin. Mosaiikkitaiteilijan tärkeimpiä työkaluja ovat vasara, taltta, pihdit ja pienet alasimet. Kiveen voidaan nakutella aluksi taltalla ura kohtaan, josta se halutaan halkaista. Lasiin ja keraamiseen laattaan ura tehdään leikkurilla uurtamalla.
Tesseroihin käytettävät kivet voidaan särkeä mosaiikkivasaralla, jossa on yksi tai kaksi leikkuusärmää. Kivet voidaan särkeä myös moukarin ja taltan avulla. Alasimeen voidaan kiinnittää katkaisuterä, johon mosaiikkilaatta isketään sen halkaisemiseksi. Marmori- ja kivilaattoja voidaan pilkkoa leikkaavalla moukarilla. Pihtejä käytetään pienten kivien särkemiseen ja tesseroiden muotoiluun. Marmoria tai muita kovia kivimateriaaleja leikataan ja hiotaan sähköisellä pyöröleikkurilla. Keraamisia laattoja, marmoria ja graniittia leikataan sähköleikkurilla, jossa on sisäänrakennettu timanttileikkuri. Lasisia tesseroita leikataan timanttileikkurilla tai lasinleikkaajan työkaluilla kuten laattaleikkurilla.
Kiinnitysmenetelmät
Epäsuorassa menetelmässä on kaksi tekniikkaa: suora kiinnitys ja käänteinen kiinnitys. Suorassa kiinnityksessä tesserat asetellaan aluksi väliaikaiselle alustalle kuten kuivalle hiekalle, pehmeälle savelle tai muovailuvahalle, johon tesserat tarttuvat ilman liimaa. Sen jälkeen mosaiikkityö peitetään vesiliukoisella liimalla ja voimapaperilla. Kun pohja on täysin kuivunut, työ käännetään ympäri ja väliaikainen alusmateriaali irrotetaan. Sen jälkeen mosaiikkien päälle kaadetaan laasti. Käänteisessä kiinnityksessä mosaiikki kiinnitetään "väärältä" puolelta ja käännetään kahteen kertaan. Tämä tekniikka soveltuu vain tesseroille, jotka ovat molemmilta puoliltaan samanvärisiä.
Suora kiinnitys seinään on suhteellisen harvinainen tekniikka. Siinä seinälle levitetään laattalaastia, jonka päälle mosaiikki voidaan asetella suoraan tai esimerkiksi metalliverkkoon kiinnitettynä.
Justin von Brochen
Justin von Brochen oli naimisissa vuodesta 1660 Katarina Karlsdotter Teetin (k. 1686) kanssa tämän toisessa avioliitossa.
Videopelit opetuksessa
Pelien kautta oppimisen luonne
Peleillä vaikean kohdan pelaaminen uudelleen ja uudelleen on osa viehätystä. Pelejä voi käyttää kokeisiin harjoitteluun ja oppimisongelmien tunnistamiseen. Vaikeita kohtia toistaa ja treenaa mielellään päästäkseen pelissä eteenpäin. Peleissä on rakenne ja säännöt: Peleissä eteneminen on tehty innostavaksi välietappien avulla. Pelaaja kokee jatkuvasti saavuttavansa jotain matkalla kohti lopullista tavoitetta. Pelit ovat vuorovaikutteisia kokemuksia: Pelaaja on mukana luomassa tapahtumia. Itse tekemällä asioita tulee henkilökohtaisempia ja omia. Pelit pakottavat aktiivisuuteen: Peli tarvitsee pelaajansa ja rakenteensa vuoksi koukuttaa etenemään haasteesta toiseen. Peli antaa selkeän rakenteen tietylle asialle ja määrittelee välietapit. Kokeile pelejä roolileikkinä: millaisia rooleja kukin ottaa ja miten kukin roolissaan pärjää.
Elisabeth Järnefelt
Elämä
Elisabeth Järnefeltin vanhemmat olivat vapaaherra, kenraalimajuri Konstantin Clodt ja Catharina Vigné. Hänet vihittiin Pietarissa 22. joulukuuta 1857 kenraali Alexander Järnefeltin kanssa, joka toimi myöhemmin kuvernöörinä ja senaattorina. Heidän lapsiaan olivat kriitikko Kasper Järnefelt (1859–1941), kirjailija Arvid Järnefelt (1861–1932), kuvataiteilija Eero Järnefelt (1863–1937), Ellida Järnefelt (1865–1885), Ellen Järnefelt (1867–1901), säveltäjä Armas Järnefelt (1869–1958), Aino Sibelius o.s. Järnefelt (1871–1969), Hilja Järnefelt (1873–1879) ja Sigrid Järnefelt (1875–1876).
Askania (suku)
Historia
Albrekt Karhun nuorempi poika Bernhard sai haltuunsa Welf-sukuiselta Henrik Leijonalta vuonna 1180 riistetyn Saksin herttuakunnan. Bernhardin maat jaettiin hänen kuoltuaan vuonna 1212, jolloin hänen vanhempi poikansa Henrik sai Askanian kreivikunnan ympärille muodostetun Anhaltin ruhtinaskunnan ja nuorempi poika Albrekt Saksin herttuakunnan. Albrektin kuoltua vuonna 1260 Saksi jaettiin edelleen hänen pojilleen Saksi-Lauenburgin ja Saksi-Wittenbergin herttuakunniksi, joista jälkimmäinen korotettiin vuonna 1356 Saksin vaaliruhtinaskunnaksi. Vaaliruhtinaskuntaa hallinnut Askanian suvun haara sammui vuonna 1422, jolloin sen maat siirtyivät Wettinin suvulle. Saksi-Lauenburg pysyi Askanian suvun käsissä vuoteen 1689.
Polyyppieläimet
Polyyppieläimet ovat etupäässä merieläimiä, mutta myös sisävesissä tavataan joitakin lajeja.
Blutenburgin linna
Linna rakennettiin entisen, palaneen linnan paikalle. Albertin pojan Sigismundin määräyksestä linnaa laajennettiin myöhemmin. Linnan päärakennus tuhoutui kolmikymmenvuotisen sodan melskeissä, mutta se jälleenrakennettiin vuosina 1680–1681.
Aleppon koodeksi
thumb|Sivu Aleppon koodeksista
Kirsikkakirva
Lajin kromosomiluku 2n=10.
Kirsikkakirvan saalistajia luonnossa ovat ainakin seuraavat lajit: kaksipistepirkko (Adalia bipunctata), Aphidoletes aphidimyza, Aphidoletes urticariae, hietaharsokorento (Chrysopa abbreviata), Coccinella transversalis, Cycloneda polita, pienlaikkukirvari (Eupeodes corollae), Harmonia conformis ja Hippodamia 5-signata ambigua.
Søren Gade
Søren Gade (s. 27. tammikuuta 1963 ) on tanskalainen poliitikko, joka on toiminut europarlamentaarikkona vuodesta 2019 lähtien. Hän oli maansa puolustusministerinä vuosina 2004–2010.
Benz Velo
Benz kehitti Velon Victoria-mallin rinnalle, kevyemmäksi ja edullisemmaksi vaihtoehdoksi. Vuonna 1896 vakiomallin rinnalle tuli monin tavoin paranneltu Comfortable, joka oli mahdollista saada myös ilmakumirenkailla varustettuna. Vakiomalli Velon valmistus päättyi vuonna 1900, Comfortablen vuotta myöhemmin.
Luonnollinen päättely
Luonnollinen päättely on matemaattisen logiikan menetelmä tehdä johtopäätöksiä todeksi oletetusta tiedosta. Sitä käytetään erityisesti propositiologiikassa ja predikaattilogiikassa päättelemään oletuksista uuden lauseen todeksi käsittelemällä lauseita sekä niiden välisiä ja sisäisiä suhteita. Luonnollinen päättely tunnetaan myös Gentzenin päättelysääntöjärjestelmänä matemaatikko Gerhard Gentzenin mukaan.
Säännöt
Jos päättelysysteemiin halutaan tuoda uusia konnektiiveja, niiden päättelysääntöjä koskevat tietyt rajoitukset, joita kutsutaan loogisen harmonian vaatimukseksi.
Six (Dream Evilin albumi)
Six  on ruotsalaisen power metal -yhtye Dream Evilin kuudes albumi. Se julkaistiin 2017 ja julkaisijana toimi Century Media.
Veljet keskenään
Tarina ja sanoitukset
Näin Joska kertoo tunnelmista grillijonossa: "Ootettiin vartti, että päästiin ostamaan. Jonossa oli ruotsalaisia ja suomalaisia. Yhtäkkiä Junnu sanoo mulle; Tästähän vois`tehä laulun. Minä siihen että mikäettei. Sultahan se käy. Ostettiin sitten sapuskat ja mentiin minun tykö Sturevikin kadulle. Junnu oli sitten yötä ja aamulla käytiin hakemassa Haaparannalta voita, mehua ja husmannia. Se pruukasi piipahtaa vielä 1980-luvullakin, kun oli esiintymässä täällä pohjoisessa. Otti minut Haaparannalle, että sai enempi tavaraa. Junnu osti aina takakontin täyteen  ja vei etelään."
Kappale sisältää loppusointujen lisäksi myös runsaasti alkusointuja, varsinkin kertosäkeistössä: ”Kuin herrat hetken me herkutellaan / siististi seurustellaan / kuin konttoristit konsanaan”. Lisäksi vielä säkeissä ”tuttavat terkutellaan / nakkeja nautiskellaan” on molemmissa alkusointuja.Paikalla oli ruotsalaisia, joiden ohittelu ja kannanotot sotaan ärsyttivät
Lansing–Ishii-sopimus
300px|thumb|[[Ishii Kikujirō ja Robert Lansing Washingtonissa.]] Lansing–Ishii-sopimus viittaa Yhdysvaltojen ja Japanin välillä 2. marraskuuta 1917 vaihtamiin nootteihin, jotka tähtäsivät maidenvälisen kilpailun lopettamiseen Kiinassa. Nimensä se sai Yhdysvaltojen ulkoministeri Robert Lansingin ja Japanin erikoislähettiläis Ishii Kikujirōn mukaan.
Gustaf Skinnari
Skinnarin tunnetuin laulu on virsikirjan virsi 301 Kirkasta, oi Kristus, meille. Muita hänen sanoittamiaan lestadiolaisuudessa tunnettuja lauluja ovat muiden muassa Jeesus rakas, joka maksoit; Oi, kuinka ihanata; Henkensä antoi hän, kaikki ken loi; Vieras on meille tämä maa ja Kuule sä Eevan lapsi. Skinnarin lauluja on mukana mm. kokoelmissa Siionin laulut, Siionin matkalaulut sekä Hengellisiä lauluja ja virsiä. Merimiehenä ollessaan Skinnari kirjoitti sanat tunnettuun merimieslauluun Hyvästi rakas Kreettani.
Melinda Czink
2010
Czink aloitti vuoden Brisbane International -turnauksella Australiassa seitsemänneksi sijoitettuna. Hän voitti Lucie Hradeckán ensimmäisellä kierroksella lukemin 6–4, 3–6, 6–3 ja Barbora Záhlavová-Strýcován toisella kierroksella 6–3, 2–6, 6–1. Puolivälierässä hän hävisi Justine Heninille 2–6, 6–3, 6–7(5). Samassa paikassa hän pääsi nelinpelin finaaliin Arantxa Parra Santonjan kanssa, mutta he hävisivät sen Andrea Hlaváckoválle ja Lucie Hradeckálle 6–2, 6–7(3), 4–10. Seuraavaksi hän pelasi Moorilla Hobart International -turnauksessa, jossa hän hävisi Gisela Dulkolle ensimmäisellä kierroksella lukemin 4–6, 2–6. Australian avoimissa Czink hävisi ensimmäisellä kierroksella Stefanie Vögelelle luvuin 5–7, 7–6(5), 7–9 ja Ranskan avoimissa Julia Görgesille luvuin 6–2, 6–3.
Yuen Woo-ping
Ura
Yuenin seuraava tärkeä työ oli Ang Leen ohjaamassa elokuvassa Hiipivä tiikeri, piilotettu lohikäärme (Wo hu cang long, 2000), joka menestyi erinomaisesti myös kotimaansa ulkopuolella. Yuen palasi tämän jälkeen kotimaahansa Hongkongiin, missä hän työskenteli jälleen Tsui Harkin kanssa. Kaksi tästä yhteistyöstä syntynyttä elokuvaa – The Legend of Zu (Shu shan zheng zhuan, 2001) ja Black Mask 2 (2002) – olivat kuitenkin floppeja.
M. Night Shyamalan
Manoj Nelliyattu (M. Night) Shyamalan (s. 6. elokuuta 1970 Puducherry, Intia) on yhdysvaltalainen, intialaissyntyinen elokuvaohjaaja, -käsikirjoittaja ja -tuottaja. Shyamalanin läpimurtoelokuva oli Kuudes aisti (1999). Shyamalanin elokuvia yhdistävät yliluonnolliset piirteet ja juonenkäänteiden käyttö tehosteena elokuvan lopussa.
Elokuvantekijänä
Shyamalan syntyi Puducherryssa Intiassa ja varttui Philadelphian vauraassa esikaupungissa Penn Valleyssa. Hän sai kipinän jännityselokuvien tekemiseen Steven Spielbergin Kadonneen aarteen metsästäjistä (1981) ja oli tehnyt 17-vuotiaana jo 45 kotifilmiä. Hän kävi New Yorkin yliopiston taidekoulua ja otti niihin aikoihin toiseksi etunimekseen Night.
Vilhelm Malkamäki
Suomen sisällissota
Malkamäki astui Suomen armeijan palvelukseen vääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 2. jääkäripataljoonan 1. komppaniaan. Hän otti osaa sisällissodan taisteluihin Lempäälässä ja Kämärän asemalla, missä hän kaatui taistelussa 24. huhtikuuta 1918. Hänet haudattiin Ylistaron sankarihautaan.
Hervannan hyppyrimäet
Mäkiennätyksen kehittyminen (miehet)
Mäkiennätyksen 52,0 metriä ovat hypänneet Ossi-Pekka Valta ja Sami Heiskanen.
Hervanta K10
Hyppyrimäen K-piste sijaitsee 10 metrissä ja HS-piste 12 metrissä, alastulorinteessä on muovitus.
Mäkiennätyksen 11,5 metriä on hypännyt Tuomas Kinnunen 26.1.2013 Etelä-Suomen alue-cupissa. Naisten mäkiennätyksen 11,5 metriä on hypännyt Elli Seppänen 31.1.2015 Lidl Cupissa.
Samnilaissodat
Toinen (Suuri) samnilaissota
Alkuun roomalaiset kunnostautuivat, ja samnilaiset tarjosivat rauhaa. Tasavallan ehdot olivat kuitenkin sietämättömiä, joten sota jatkui. Samana vuonna – 321 eaa. – samnilaiset saivat roomalaiset ansaan Kaudinan solassa. Armeijan mukana oli kumpikin, siis kaksi Rooman konsulia. Samnilaisten johtaja Gaius Pontius tarjosi roomalaisille kaksi vaihtoehtoa; kuolla, tai suostua rauhaan ja 'kulkea ikeen ali'. "Ies" oli roomalaisten keihäistä tehty portti. Elettä pidettiin todellisena nöyryytyksenä. Konsulit valitsivat lopulta jälkimmäisen. Myöhemmät roomalaiskirjoittajat ovat koettaneet kiertää häpeän väitteillä rauhan torjumisesta Roomassa ja kostosta samnilaisille.
Vuosina 320 ja 319 eaa. roomalaiset lähtivät kostamaan ja palauttamaan kunniaa. He saivatkin samnilaiset kukistettua. Livius sanoo sitä erääksi Rooman historian suurimmaksi tapahtumaksi. Voitosta huolimatta roomalaiset kärsivät pahan tappion Lautulaessa 315 eaa. Vuoteen 314 kohtalo näytti olevan samnilaisten puolella. Campania oli vähällä pettää roomalaiset, ja jotkin samnilaisten kaupungit olivat solmineet Rooman kanssa rauhan. Lisäksi etruskit päättivät sekaantua välienselvittelyyn 311 eaa. Tämä päätti 40 vuotta kestäneen rauhan.
Odert Reinhold von Essen (nuorempi)
Von Essen ylennettiin everstiksi 25.5.1798, jolloin oli Hämeenlinnan jääkäripataljoonan komentaja. Suomen sodassa hän taisteli Yppärissä, Pyhäjoella sekä Siikajoella ja myöhemmin toimiessaan 6. prikaatin päällikkönä hän osallistui Alavuden, Salmin ja Oravaisten taisteluihin taisteluihin. Nimitetty kenraaliadjutantiksi 8.8.1809. Sodan päätyttyä syyskuussa 1809 von Essen sai eron Ruotsin armeijan palveluksesta 7.11.1809 samalla ylennettynä kenraalimajuriksi.
Von Essen oli naimisissa neljä kertaa:
Maire Lindholm
Vuoden 1963 MM-kilpailuissa Lindholm sijoittui henkilökohtaisessa kilpailussa viidenneksi ja sai joukkuekilpailussa hopeaa. Vuonna 1965 Lindholm voitti naisten yksilökilpailun maailmanmestaruuden Västeråsissa 1965 tuloksella 2 214, jolla hän voitti toiseksi sijoittuneen eteläafrikkalaisen Ann Schlebuschin kymmenellä pisteellä. Joukkuekilpailussa Suomi (6 340) otti hopeaa Yhdysvaltojen (6 358) jälkeen. Lindholm valittiin vuonna 1965 Vuoden urheilija -äänestyksessä vuoden naisurheilijaksi.
Nižni Bestjah
Nižni Bestjah perustettiin 1920-luvulla ja taajama siitä tuli vuonna 1971. Tulevaisuudessa taajaman asema tasavallan tärkeimpänä liikennesolmuna tullee vahvistumaan ja sille on kaavailtu kaupungin statusta.